Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2921

2. megjegyzés: 2.1. A jegyzék első két oszlopa az gyártott terméket írja le. Az első oszlop tartalmazza a HR-ben használt vámtarifa-alszámot, vámtarifaszámot vagy árucsoportszámot, a második oszlop pedig leírja a rendszerben az adott vámtarifa-alszámhoz, vámtarifaszámhoz vagy árucsoporthoz tartozó árukat. Az első két oszlopban szereplő minden egyes tételre egy, a 3. vagy a 4. oszlopban megállapított szabály vonatkozik. Amennyiben néhány esetben az első oszlop tételét „ex” szócska előzi meg, ez azt jelenti, hogy a 3. vagy 4. oszlopban szereplő szabály csak a vámtarifaszámnak a 2. oszlopban leírt részére vonatkozik. 2.2. Amennyiben az 1. oszlopban több összevont vámtarifa-alszám vagy vámtarifaszám szerepel vagy egy árucsoportszám van megadva, és ezért a 2. oszlopban a termék leírására általános kifejezéseket adtak meg, a 3. vagy 4. oszlop azonos sorában szereplő szabály mindazon termékekre vonatkozik, amelyek a HR szerint az adott árucsoport vámtarifa-alszámai vagy vámtarifaszámai, vagy az 1. oszlopban összevont vámtarifa-alszámok vagy vámtarifaszámok valamelyike alá tartoznak. EU/KR/P1/I. MELLÉKLET/hu 2 2.3. Ha a jegyzékben az egy vámtarifa-alszámon vagy vámtarifaszámon belüli különböző termékekre különböző szabályok vonatkoznak, akkor minden egyes franciabekezdés a vámtarifa-alszám vagy vámtarifaszám azon részének leírását tartalmazza, amelyre a 3. vagy a

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes